Ka Paulus räägib  koguduse tegemistest sõjaväelistes terminites. Ta ütleb, et kogudusel tuleb võidelda ja relvastuda võitluse tarvis (Ef 6:10-20). Kogudusel on vaenlane - kurat. Küsimus ei ole selles, kas meile meeldiks sõjas olla või mitte - me lihtsalt oleme. Piltlikult öeldes oleme kristlaseks saades vahetanud pooli. Kurat on selline väepealik, kelle huvides on tappa ja hukata. Tema eesmärk on teha niipalju kahju, kui võimalik Jumala lastele ning lõpuks hukata ka oma armee. Parem on kuuluda Jumala armeesse, sest siis on meil vaid üks vastane. Kui oleme Jumalast kaugel, on meie vastu Jumal ja kurat ka.